71 de ani de la "Experimentul Pitești", încercarea așa-zisei "reeducări" a comuniștilor transformată în genocid.
În urmă cu 71 de ani a început "Experimentul Piteşti". Deținuții din închisoarea de la Pitești au fost torturați, deoarece făceau parte din grupări interzise de comuniști. În jur de 5.000 de oameni au avut de suferit în urma experimentului.
Ziua de 6 decembrie, care marchează sărbătoarea Sfântului Nicolae, nu a adus doar bucurie în sufletele românilor.A lăsat o pată neagră și dureroasă în istoria țării. Acum 71 de ani, în 1949, regimul comunist a aplicat, pentru prima dată în lume, "Experimentul Piteşti".Scopul urmărit era reeducarea totală a deținuților aflați în penitenciarul din Pitești, prin îndepărtarea convingerilor religioase și politice ale acestora. Victimele, majoritatea studenți, au fost supuse unor pedepse psihologice și torturi fizice greu de închipuit. Procesul de reeducare se baza pe mai multe etape care aveau drept rezultat dezumanizarea. În urma acestui experiment, o parte dintre deținuți ajungeau, la rândul lor, torționari, fapt care îi trecea în rândul reeducaților.Estimările spun că în jur de cinci mii de oameni au avut de suferit în urma acestor orori și între 100 și 200 de deținuți și-au găsit sfârșitul. "Experimentul Pitești" s-a încheiat după doi ani.